is is is sv is es es en is en is is is is is is en en nb is is is is is en en is is is is is is is is en is is is is is is is is is is is en is en is is is is et is is is is is is is is is is is is is is is is is is ca de nb en is is is is is is en hbs_lat is is is sv is is is is is is is en pt is sk en is pt is is pt is pt is sk fr is is is is en is is fr is is is fr is is is is sk is pt is is sk fr is is is is is en is sk is is sk fr is is is is is en is sk is la sk fr is is is is sk en is sk is hbs_lat sk fr is is is is sk en is sk is hbs_lat sk fr is is is is sk en is sk is hbs_lat sk fr is is is fr is is is is is en pt is is is sk fr is is en en en is is is is is
júlí 2008 – Þörf – Vani – Líðan
Brjáluð blíða og ég að gaufa
Summer Splash er skór dagsins
…eitthvað innivið í einhverju verkefnum fyrir hin frábæru Grímsævintýri sem verð 9. ágúst. Ja hérna hér.
Ég held ég fari að hypja mig héðan út ég segi það satt….
Ég amk nenni ekki að gera neitt af því sem ég ætti að vera að gera…
Það er ááááreiðanlega hægt að bíða með það eitthvað lengur – flest af því!
Chippendale er skór dagsins – svolítið snúinn og skrítinn – sérstaklega því ég skildi ekki hvað þessi hæll gat verið spes – og svolítið svona eins og …. antik 😉 Heyrðu var þá Ekki Chppendale bara húsgagnasmiður en ekki heill flokkur af hálf berum og berum ofurkroppum ;-). Á 18. öld – ekki í Las Vegas 2008. Billy Jeffrey væri samt fínt augnayndi í sundi já eða bara svona á gangi eftir götunum í fínu jakkafötunum sínum. Tíhíhí Chippendale gæinn sá.
En sem sagt – eitt ráð ekki geyma að borða frá 11 til 17 – oooooooooooooooof langur tími. En mér tókst að sleppa því að éta kex og kökur sem munaði mjög litlu að ég æti. Sigh…
En ég borðaði alls konar vitleysu samt. En er hrein í sælgætis og kökufráhaldinu. Á morgun get ég sagt að það séu þrjár vikur síðan ég borðaði kex, kökur og eða sælgæti síðast. Jamm
Ég fór og synti í klst í dag – synti og hljóp. Ótrúlegar fáar hitaeiningar sem fara í sundi en það þarf víst annan útreikning í vatninu en ofan þess. En skítt með það ég veit að sund er frábær hreyfing og ég held ég haldi mig svolítið við það á næstu dögum. Þarf bara svolítið að setja undir mig hausinn – minn harða lítt auðmjúka og æðrulausa haus.
En annars er allt rólegt. Er bara löt og nenni ekki miklu. Og ég held það sé barasta allt í lagi. Skjáumst 😉
Sumarbústaður og lúxus líf
Tengdó buðu okkur í bústað um helgina uppi í Tungum og það var ótrúlega notalegt. Heitur pottur, spjall og samvera. Ég fór í göngu í gær með Palla út í Krummakletta fyrir ofan Tungufljót – við Reykholt. Svo sem ekki nein ofsa ganga en samt smá sprikl. Ég ætti svo að fara út að hjóla í kvöld til að ná eins og 1000 kal í viðbót – er í hálfgerðri skömm með hreyfinguna þannig lagað.
Aðalsteinn var heima um helgina með ýmis partý en húsið var bara í ágætu standi og hundurinn líka – og ekkert hundapiss neins staðar sem ég held að hljóti að teljast met. Við Pallí fórum í gegnum pallinn, stofuna og eldhúsið og komum því í þokkalegt stand þannig að nú er bara dekur og dútl í kvöld – (Ég nenni nú eiginlega ekki út að hjóla en það má víst ekki hugsa þannig – það er að duga eða drepast í þessum bransa.
En þá er komið að stóru fréttunum af mataræði helgarinnar. Ég borðið ekkert nammi eða sætindi sem slík – ég fékk mér samt vöfflur 2 stk með sírópi en það er mjög á gráu svæði varðandi sykurfráhald – en ég kýs að hafa það hinum megin línunnar – réttu megin þeas því ég er jú að hugsa um þessi sætindi, kex og kökur/kex sem var farið að rata ótrúlega oft inn fyrir mínar varir. Vöfflurnar flokkuðust líka sem nammidags-fæði. Tilbreytingin mín þessa vikuna.
En þar sem ég sá ekki um innkaupin í bústaðinn átti ég alveg eins von á því að mataræðið færi allt til fjandans en það gerði það ekki. Ég stóð mig bara þræl vel og fékk mér ekkert nammi, litla fitu og ekkert coke lite! Ég drakk nú svolítið áfengi svo ég á ekki von á neinu breakthrougi á vigtinni en ég ætla nú bara samt að vera ánægð því svona aðstæður eru strembnar en þá komu gúrkur sér vel og harðfiskur – með engu smjöri því það gleymdist heima, svo gleymdist að kaupa það og svo gleymdi Aðalsteinn að koma með slíkt með sér – svo já Guð ég skal ekki borða smjör – amk borða ég ekki það smjör sem ég hefði getað borðað um helgina – sá tími er liðinn og kemur ekki aftur ;-).
Í næstu viku er það svo einhver tombólu-undirbúningur og svo er það Svínafell um Verslunarmannahelgina. Yes sir -í.
Engaged heitir skór dagsins – engaged to bettering my lifestyle -passar það ekki bara vel. Amk vannst stór sigur í sjálfsaga um helgina nema æðruleysi og auðmýkt hafi komið við sögu 😉
Magapína …yfir æðruleysi og auðmýkt ;-)
Það er svo langt síðan ég hef fengið almennilega magapínu en nú hef ég fengið tvær slíkar á bara svona eins og hálfum mánuði eða svo. Núna er ég hreinlega að drepast í maganum. Áreiðanlega vegna allrar hollostunnar sem ég hef etið undanfarið, skorti á sykri og óþverra. Ég bind þó ákveðnar vonir við að þetta létti kílóafjöldanum á fætur mínar ;-). Það er svo margt gott við svona magapínur.
Ég hugsa það sé tilhugsunin um æðruleysi og …. já auðmýkt sem valdi mér þessari magapínu. Hvaðan fékk ég líka þessa hugmynd. Líklega frá 12 spora kerfinu og oa – sem ég held ég verði að hætta að tala um því að gilda einhverjar nafnleyndar reglur þar og ég veit ekki hvort ég má yfirhöfuð vera að tala um oa – en ég má segja að ég fari á oa fundi… það yrði nú svolítið leiðinlegt fyrir mig ef ég mætti ekki segja frá því sem tengdist starfinu innra með mér vegna þessa(leiðinlegt fyrir mig þeas). En hvað um það ég get sem sagt hætt að tala um oa og haldið bara áfram að tala um lífsstílsbreytinguna mína :-).
Annars var ég að lesa blogg frá konu sem hætti að blogga því henni fanst hún festast í þráhyggjuhugsunum þegar hún bloggaði – jamm – það er klárlega hægt. Ég er farin að átta mig á að ég fæ stundum hluti á heilann og fabulera svo út í rauðan dauðann um þá – mér til hins mesta böls. Ég held samt að sjúkraþjálfarinn minn blessaður hafi lent verr í því en þið hér á blogginu. En hann var nógu snjall til þess að cutta á það áður við urðum bæði galin ;-).
Auðmýkt er að vera líttillátur – en svo þarf ég að gá að hvað fleira felstí orðinu …. eftirlátur og hlýðinn. Úff… ég meina á maður að vera eftirlátur og hlýðinn? Svarið er já stundum – þegar maður er að vinna með þeim sem maður treystir og veit að gerir manni gott en þá þarf að vera til traust og vitið þið af hvaða orðið trú er dregin? Trausti. There you are. Trúa og treysta á æðri mátt.
Hvað var nú aftur hitt sem ég átti að æfa… Sigh svei mér erfitt…. já alveg rétt æðruleysið. Óttast eigi – það kannski kemur þegar traustið kemur… ekki vera kvíðinn. Enga hörumungarhyggju líklega. Hún er klárlega ekki með í þessum breytingapakka sem ég er að kíkja í. Neibb.
Sykurfráhald gengur afbragðsvel. Mataræði gengur líka vel. Það er ekki mikil brekka í því að vera Ingveldur í lífsstílsbreytingunni hvað það varðar. Hvað það var sem gerðist – ja það veit ég ekki en ég er að reyna að sleppa stjórnunarþörfinni, samviskubitinu og sjálfsásökunum um að vera aldrei nógu góð og ég geri allt meira og minna vitlaust. Ef ég svo geri vitlaust þá þarf æðruleysi og auðmýkt til að breyta því í þann farveg sem er talinn réttari þá stundina. Jamm.
Ég held mér veiti ekkert af svona smá námskeiði í æðruleysi og auðmýkt. Gæti vel borið meira af því í mínum kistlum.
Í dag verður allt í miklum rólegheitum. Ég jafna mig í maganum. Tek svolítið til og horfi vísast á Friends. Kveiki á kertum úti á palli í kvöld og horfi inn á við og leita æðruleysis og já jafnvel einhverrar auðmýktar líka. Víhí og ég þurfti ekki að gá að orðunum yfir þetta í þetta sinn – ég læri þetta á endanum – amk hugtökin þó inntakið taki lengri tíma ;-).
Such a Princess heitir skór dagsins og ég hugsa að margir geti tekið undir það að ég hef vissulega ákveðna prinsessutendensa…
Ætli ég eigi auðveldara með æðruleysið?
Auðmýktin er næstum alveg glötuð mér í nánustu framtíð enda man ég ekki orðið stundinni lengur…
Sjáum hvort ég komi til með að eiga betra með æðruleysið:
Æðruleysi – það að vera æðrulaus
Æðrulaus – óttalaus, óhræddur, ókvíðinn.
Ja hérna – æðrist eigi…
Ég held kannski að það sé ekki alveg jafn vonlaust að ég nái þessu – fyrir utan svona eins og lofthræðslu, töluverða hörmungarhyggju, pínu morgunkvíða já og ýmsa flækjustuðla.
Jamm ég held ég þurfi að finna mér minn æðri mátt. Hann getur verið hvað sem er, Guð væri fínt, sponsor í oa kerfinu, Baldur var það – hann leiddi mig áfram fyrstu skrefin, einkaþjálfari gæti orðið það…. Bara ekki ég sjálf.
Ég held ég þurfi að fara að slaka á…
Vera …. oh hvað var orðið aftur, AUÐMÝKT INGVELDUR get it into your head!
Sem sagt vera auðmjúk og æðrulaus. Jamm
Yeah right! En látum eigi hugfallast fyrri hlutann þekkjum við flest en sá síðari hefur ekki hljómað eins oft í mínum eyrum enda er alltaf ákveðinn ótti eða feimni við að nefna Guð og hans einkason oft á nafn – fólk verður svolítið berskjaldað gagnvart okkur hinum vantrúuðu… Eða hvað það er sem ég er – amk er ég ekki virk í trúnni þó ég fari nú með faðir vorið nokkuð reglulega…
Guð – gef mér æðruleysi til að sætta mig við það sem ég fæ ekki breytt,
kjark til að breyta því sem ég get breytt
og visku til að greina þar á milli.
Að lifa einn dag í einu,njóta hvers andartaks fyrir sig,
viðurkenna mótlæti sem friðarveg,
með því að taka syndugum heimi eins og hann er,
eins og Jesús gerði en ekki eins og ég vil hafa hann
og treysta því að þú munir færa allt á réttan veg
ef ég gef mig undir vilja þinn
svo að ég megi vera hæfilega hamingjusamur í þessu lífi
og yfirmáta hamingjusamur með þér
þegar að eilífðinni kemur.
Orðabók Menningarsjóðs um auðmýkt
Ég er svona um það bil eins auðmjúk og þessi skór… Christmas Kiss heitir hann og er hreint ekki aumýktin uppmáluð!
Auðmýkt – það að vera auðmjúkur.
Auðmjúkur 1. eftirlátur, hlýðinn, lítillátur
Ég sé að ég á nokkuð í land……
Einhver leitaði að Baldur Bjartur Hamilton hjá honum Googla vini okkar – og viti menn allt menn sem svo sem koma með einum eða öðrum hætti að mínu lífi ;-). Fyrr eða nú- mismikið og vissulega með mjög mismundandi hætti.
En ég reikna með að þessi hafi verið að leita að mér og dottið þessi þrjú nöfn í hug ha ha ha – nú eða þetta hafi bara verið tilviljun og hann eða hún litið inn hjá mér.
Það er svo margt sniðugt í þessari veröld!
Bloggaðu hjá WordPress.com. eftir Automattic.